Το διαμέρισμα είναι πράγματι στο ιστορικό κέντρο της πόλης 5' απόσταση από τις διάσημες πλατείες. Το βρήκαμε εύκολα, η στάση των λεωφορείων είναι 3' από το σπίτι και η επικοινωνία με την Daniela ήταν εύκολη και άμεση. Το διαμέρισμα είναι ευρύχωρο για δύο άτομα που ήμασταν, το μόνο που έλειπε ήταν χώρος να καθήσουμε μετά την επιστροφή από τις ημερήσιες περιηγήσεις. Δεν έχει δηλαδή ένα μικρό καναπέ ή δύο μικρές πολυθρόνες ή έστω ένα τραπέζι με καρέκλες στον χώρο της ευρύχωρης κουζίνας, που έχει δύο μικρούς πάγκους με τέσσερα σκαμπό που κατά την γνώμη μου είναι άβολα. Η κουζίνα είναι εξοπλισμένη αν την χρειαστείς, το μπάνιο καθαρό με ζεστό νερό, τα κρεβάτια πολύ καλά, μεγάλα και άνετα με καλής ποιότητας λευκά σεντόνια. Το σπίτι αποπνέει την ατμόσφαιρα της μεσαιωνικής πόλης, γιατί όλα είναι συντηρημένα , αυθεντικά και όμορφα.
Η κριτική μου είναι υποκειμενική και βέβαια θα το συνιστούσα γνωρίζοντας όμως επακριβώς τι θα συναντήσεις!